**Κόνιτσα 13/09/2021**

**ΔΕΛΤΙΟ ΤΥΠΟΥ**

**Ευχές Δημάρχου Κόνιτσας για τη νέα σχολική χρονιά.**

Με την έναρξη της, εύχομαι σε όλους τους μαθητές και σε όλες τις μαθήτριες καλή και δημιουργική πορεία με υγεία και ισχυρή θέληση.

Στους εκπαιδευτικούς και στους γονείς, εύχομαι αντοχή και δύναμη για να ανταποκριθούν στο ιδιαίτερα σημαντικό έργο τους, που καθίσταται δυσκολότερο σε μια περίοδο υγειονομικής κρίσης, όπως αυτή που διανύουμε.

Ο Δήμος Κόνιτσας και οι αρμόδιες υπηρεσίες του, θα σταθούν και εφέτος δίπλα στους εκπαιδευτικούς και στη μαθητική κοινότητα, για μια άρτια, επιτυχημένη και όσο δυνατόν πιο ομαλή σχολική χρονιά, αντιμετωπίζοντας όλοι μαζί τις επιπτώσεις της πανδημίας.

Ο Δήμαρχος

Νικόλαος Εξάρχου